Diari Oficial de la Generalitat Valenciana


Sumari del DOGV 6812, del 06-07-2012 (2012/6101)

Notificació de la sentència dictada en el procediment ordinari número 20/2011.
------------------------------------------------------------------------------

### Dades del document

Número de DOGV
:   6812

Data del DOGV
:   06-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6101


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment ordinari número 20/2011. [2012/6101]  
Procediment ordinari 000020/2011-I  
De: Pedro Abellán Molina.  
Procurador: Miguel Juan Llobell Perles.  
Contra: Instalaciones Eléctricas JR 2008 i José Vicente Rodríguez Castro.  
Procurador/a: -  
En este procediment ordinari, seguit a instàncies de Pedro Abellán Molina contra Instalaciones Eléctricas JR 2008 i José Vicente Rodríguez Castro, s'ha dictat la sentència, que literalment diu el següent:  
  
«Dispositiva  
Estime la demanda interposada a instàncies de Pedro Abellán Molina, que compareix assistit pel procurador dels tribunals Miguel Juan Llobell i defés pel lletrat Juan Bernardo Pérez López, contra Instalaciones Eléctricas JR 2008, SL i José Vicente Rodríguez Castro, declarats en rebel·lia; declare que els demandats deuen a la part actora la suma reclamada i condemne, en conseqüència, els demandats a pagar la suma d'11.500 euros.  
Quant als interessos, s'imposen els pactats, açò és, l'interés legal incrementat en tres punts, i meritats des de l'1 de gener de 2010 respecte d'Instalaciones Eléctricas JR 2008, SL, i l'interés legal dels diners computat des de la data de la demanda respecte de José Vicente Rodríguez Castro, així com el pagament de les costes processals meritades.  
  
Així mateix, en cas de mora processal, s'imposaran els interessos legals de l'article 576 de la Llei d'Enjudiciament Civil, açò és, l'interés anual igual a l'interés legal dels diners incrementat en dos punts, que es meritaran des de la data d'esta resolució.  
S'imposen les costes processals als demandats.  
Mode d'impugnació: recurs d'apel·lació en el termini de cinc dies, des de la notificació d'esta resolució, davant d'este tribunal.  
Informació sobre el depòsit per a recórrer.  
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució caldrà constituir un dipòsit de 50 euros, el qual es tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (4859/0000/0020/11) indicant en el camp "Concepte" el codi "02 civil-apel·lació" i la data de la resolució recorreguda amb el format dd/mm/aaaa. En el cas de fer l'ingrés per mitjà de transferència bancària, després d'omplir el codi de compte corrent (CCC, 20 dígits), s'haurà d'indicar en el camp "Concepte" el número de compte el codi i la data en la forma exposada en el paràgraf anterior.  
  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa o diferent classe. Estan exceptuats de l'obligació de constituir el depòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho disposa i firma el jutge. En done fe.  
El magistrat/ada jutge/essa. El secretari/ària judicial».  
I atés que els demandats, Instalaciones Eléctricas JR 2008 i José Vicente Rodríguez Castro, es troben en parador ignorat, expedisc este edicte a fi que els valga de notificació de forma deguda.  
  
Dénia, 1 de març de 2012.- El secretari judicial: Jesús Lorenzo Álvarez.